
АРДИНО
ДОКЛАДНА ЗАПИСКА

от 

 инж. Изет Изет Шабан – Кмет на община Ардино
Относно: Одобряване на план-сметка за необходимите приходи и разходи за дейностите по сметосъбиране, сметоизвозване, обезвреждане на битови отпадъци в депо, поддържане на чистотата на територии за обществено ползване и определяне размера на таксата за битови отпадъци за населените места на територията на община Ардино през 2021 г.
Уважаеми дами и господа общински съветници,

Предлагам на Вашето внимание за обсъждане и одобрение план – сметка за приходите и разходите за дейностите по управление на отпадъците и определяне размера на таксата за битови отпадъци за 2021 г. на територията на община Ардино.

На основание чл.66 от Закона за местни данъци и такси (ЗМДТ) изготвената план-сметка, включва необходимите разходи за следните дейности:

· Събиране и транспортиране на битови отпадъци до депо;

· Третиране на битовите отпадъци в съоръжения и инсталации /депа/;

· Поддържане чистотата на уличните платна, площадите, алеите и другите територии,  предназначени за обществено ползване. 

· Отчисленията по чл. 60 и чл. 64 от Закона за управление на отпадъците;

І. Организация на дейностите.
Съгласно изискванията на Закона за управление на отпадъците и Закона за местни данъци и такси, Община Ардино предоставя на населението услуги по събиране, извозване, обезвреждане на битови отпадъци и поддържане чистотата на териториите за обществено ползване.
Дейностите по сметосъбиране, сметоизвозване и поддържане на чистотата на териториите за обществено ползване се осъществяват от отдел „Екология и опазване на околната среда” към общинска администрация. 
Видът на предлаганите услуги по чл. 62 от ЗМДТ на територията на общината, както и честотата на събиране и транспортиране на битовите отпадъци за 2021 г. са определени със Заповед № 784 от 21.09.2020 г. на кмета на община Ардино, съгласно чл.63, ал.2 от ЗМДТ. 
ІІ. Формиране на план-сметката.
Разработеният проект на план-сметката включва необходимите разходи за:

1. Сметосъбиране и транспортиране на битови отпадъци от територията на община Ардино – предвидените средства са в размер на 217 940 лв.

2. Поддържане чистотата на териториите за обществено ползване – предвидени са средства в размер на 189 850 лв.
3. Определеният размер на отчисленията по чл.64 от ЗУО за всеки тон депониран отпадък за 2021г. е 82 лв./тон, разписан в Наредба №7 от 19.12.2013 г. на МОСВ за реда и начина за изчисляване и определяне на размера на обезпеченията и отчисленията, изисквани при депониране на отпадъци. Обезпечението по чл.60 от ЗУО е таксата за обезвреждане на отпадъци чрез депониране, покриващо бъдещи разходи за закриване и след експлоатационни грижи на площадката на депото и е в размер на 2,71 лв/тон. Планираните разходи за заплащане на отчисленията са изчислени съобразно осредненото количество отпадъци, предадени за депониране през последните три години, което  е 2210 т - предвидените средства са в размер на 187 210 лв.
Елементите, които формират разходната част на план-сметката от такса битови отпадъци в табличен вид са както следва:
	 
	Приходи по видове източници
	Общо:  595 000  лв.

	1.
	От такса за битови отпадъци
	                   455 000

	2.
	От други  приходи на общината
	                   140 000

	5.
	 Други /от продажба на хартия и др./
	 

	 
	Необходими разходи за дейно-
	 
	 
	 

	 
	стите по чл.66, ал.1 от ЗМДТ
	 
	 
	 

	I
	"Сметосъбиране и сметоизвозване"
	 
	 
	 

	1.
	Осигуряване на съдове за съхраняване
	бр.
	лв. 
	сума

	 
	на битовите отпадъци
	 
	 
	 

	а
	Контейнер тип "Бобър" 1.1 куб.м.
	48
	552
	26500

	б
	Кофи пластмасови 120 л.
	60
	60
	3600

	в
	Кофи пластмасови 240 л.
	30
	75
	2250

	 
	                                                     Всичко:
	 
	 
	32350

	2.
	Събиране и транспорт до депото в К-ли
	 
	 
	 

	а
	Събиране и транспортиране на бит.отп.
	 
	 
	185590

	 
	от жил.и нежил.имоти на ФЛ и ЮЛ
	 
	 
	 

	 
	                                                     Всичко:
	 
	 
	 

	II
	"Обезвреждане на битовите отпадъци
	тон
	лв. 
	сума

	 
	в депа или други съоръжения"
	 
	 
	 

	1
	Отчисления по ЗУО
	2210
	84,71
	187210

	а
	Отчисления по чл.60 от ЗУО
	2210
	2,71
	5990

	б
	Отчисления по чл.64 от ЗУО
	2210
	82
	181220

	III
	"Чистота на териториите за обществено
	 
	 
	 

	 
	ползване"
	 
	 
	 

	1
	Почистване на улици, площади, алеи, паркове,
	 
	 
	189850

	 
	гробища,междублокови пространства, сервитутни
	 
	 
	 

	 
	зони на общински пътища, на нерегламентирани сметища,
	 
	 
	 

	 
	косене назелени площи, пръскане срещу паразити и др.
	 
	 
	 

	 
	ОБЩО:  I+II+III
	 
	 
	595000


ІІІ. Начин на определяне на годишния размер на таксата.
Според действащата към момента правна уредба, количеството битови отпадъци е водеща основа за определяне на размера на таксата за битови отпадъци, съгласно чл.67 от ЗМДТ. Когато обаче съществуват обективни обстоятелства, които възпрепятстват този принцип, Общинския съвет може да приеме други основи, на база на които да се определя размера на таксата.
Към настоящия момент не е налична обща база и методология за определяне размера на такса битови отпадъци въз основа на количеството им.
При действащата на територията на община Ардино система за събиране на отпадъци, точното отчитане на генерирания обем отпадък от всяко домакинство или лице е възможно единствено и само в случаите, когато домакинството или лицето е единствен ползвател на съответните съдове за отпадъци, т.е. този метод е възможно да бъде прилаган в случаите, когато съдовете за отпадъци са персонални за всяко домакинство. В този смисъл е чл.23, ал.1, т.2 от НОАМТЦУ на Общински съвет – Ардино, която гласи, че: Основа за определяне на таксата за битови отпадъци за услугите по сметосъбиране и сметоизвозване и обезвреждане на битовите отпадъци в депа или др. съоръжения е количеството на битовите отпадъци, събирани в стандартен съд, разположен в границите на имота, /кофа 110 л., кофа 120л., кофа 240л., съд „Бобър” 1100 л./ и при определената по реда на чл. 21, ал. 1 честота на извозване на съда за годината.
За определяне на таксата според количеството на битовите отпадъци, задължените субекти подават „Заявление - декларация за определяне на такса битови отпадъци за услугите по сметосъбиране, сметоизвозване и обезвреждане на битовите отпадъци на база количеството отпадъци” (Приложение № 1 към НОАМТЦУ). Със заявлението се посочва вида и броя съдове, които ще се използват през годината, съобразно обявената честота на извозването на битовите отпадъци, както и базови параметри за недвижимия имот, съгласно чл.24, ал.1 от НОАМТЦУ.
Когато не може да се определи количеството на битовите отпадъци за всеки отделен имот за услугите по сметосъбиране, сметоизвозване и обезвреждане на битови отпадъци, таксата се определя на база на данъчната оценка на имота, съгласно чл.23, ал.1, т.4 от Наредбата за определяне и администриране на местните такси и цени на услуги на територията на община Ардино.
Предвид тези обстоятелства план-сметката за дейностите по управлението на отпадъците за 2021 г. е разработена на база досегашната основа, определена в Наредба за определянето и администрирането на местните такси и цени на услуги, предоставяни от община Ардино, както следва:
1. За жилищни и нежилищни имоти на граждани и жилищни имоти на предприятия - в промили пропорционална върху данъчната оценка на имота, за всяка услуга поотделно.
Предвидена е възможност при деклариране за обслужване с индивидуални съдове, таксата да се изчислява в лева според количеството битови отпадъци, като заплащат и определения промил за депо и поддържане чистотата на териториите за обществено ползване.
2. За нежилищни имоти на фирми - 
2.1. За подалите декларация за ползване на индивидуални съдове за отпадъци, таксата  се изчислява в лева според количеството битови отпадъци, като заплащат и определения промил върху по-високата между данъчната оценка и отчетната стойност на имота, за услугата за депо и  поддържане чистотата на териториите за обществено ползване.

2.2. За неподалите декларация, намиращи се в границите на организираното сметосъбиране, размерът на таксата за сметосъбиране и сметоизвозване се определя пропорционално върху по-високата между отчетната им стойност и данъчната оценка.
3. За имоти, намиращи се извън районите на организираното сметосъбиране и сметоизвозване на битовите отпадъци – определения промил за обезвреждане в депо и определения промил за поддържане чистотата на териториите за обществено ползване.
     4. За имоти, които представляват УПИ и са незастроени терени – размерът на таксата се дължи само за депо и чистота.   
По годишното облагане на имотите за 2020 г. целият облог на имотите е 428 511 лв. В план-сметката за 2020 г. са включени приходи от ТБО в размер на 400 хил.лв. /приспаднати са отстъпката от 5 % за платилите налога си до 30 април, отстъпката за тези които са подали молба за освобождаване от таксата за сметосъбиране и сметоизвозване и молбите са им уважени, освободените от ТБО молитвени домове и учреждения, отстъпката за училища, болницата и др./ Разликата се покрива от другите данъчни и неданъчни приходи на общината. Също така община предприема мерки и за увеличаване на събираемостта на налозите, включително и предприемане на принудителни действия за събиране на просрочените задължения от недобросъвестните данъкоплатци.
При направения подробен анализ на необходимите разходи  за дейностите се вижда, че отчисленията по чл.64 от ЗУО се увеличават от 40лв./тон през 2017г. на 45лв./тон за 2018г., на 57 лв./тон за 2019 г., на 69 лв./тон за 2020 г. и 82 лв./тон за 2021 г. Размера на извозените битови отпадъци е 2270 тона през 2018 г., 2351 тона през 2019 г. и 1560 т. до края на м. август тази година, което ще рече, че очакваното количество ще бъде около 2300-2340 тона. Приблизително същото количество се очаква да бъде и през 2021 г. Предвид увеличаването на отчисленията по чл.64 от ЗУО от 69 лв./тон за 2020 г. и 82 лв./тон за 2021 г. се получава недостиг на предвидените приходи за дейността от около 28 000 лв. за 2020 г. и още 28 000 лв. за 2021 г.
Именно поради гореизложените причини се налага да бъде увеличена през 2021 г. таксата за битови отпадъци за услугата третирането им в съоръжения и инсталации/депа/, при спазване на принципите на възстановяване на пълните разходи на общината по предоставяне на услугата и постигане на по-голяма справедливост при определяне и заплащане на местните такси, залегнали в чл.8, ал.1 от ЗМДТ.

За определяне на таксата според количеството на битовите отпадъци, задължените субекти подават „Заявление-декларация за определяне на такса битови отпадъци за услугите по сметосъбиране, сметоизвозване и обезвреждане на битовите отпадъци на база количеството отпадъци” (Приложение № 1 към НОАМТЦУ). Със заявлението се посочва вида и броя съдове, които ще се използват през годината, съобразно обявената честота на извозването на битовите отпадъци, както и базови параметри за недвижимия имот, съгласно чл.24, ал.1 от НОАМТЦУ.

 В този случай установяването на количеството битови отпадъци, респективно определяне размера на таксата е обективно възможно.
С оглед на цитираните разпоредби и определеният в тях приоритет при избора на начин за определяне на такса битови отпадъци Общинска администрация Ардино е разгледала възможността за определяне на таксата според количеството. 
На територията на Община Ардино са разположени съдове за изхвърляне на битови отпадъци, които не могат да отчетат количеството отпадък от един ползвател.
На територията на община Ардино на общодостъпни места са поставени контейнери за колективно ползване, поради което не може да се установи конкретното количество на битовите отпадъци, отделено от всеки имот поотделно и въз основа на него да се плати такса. Това би било възможно, ако собственикът на имот посочи броя и вида на съдовете, които са му необходими и честотата на извозването, да осигури място за контейнерите на територията на имота си, а не на улицата. Към момента това е трудно практически и неизгодно икономически, т.е. е необходимо на всеки един потребител да бъде предоставен съд за събиране на отпадъци или на няколко потребители да се предостави един общ съд, като се извършва претегляне и записване на отпадъците.
Доставка на индивидуални съдове и реално измерване на количеството на битовите отпадъци за сградите в режим на етажна собственост е невъзможно без активното участие на управителите на етажната собственост. Следва да се има предвид, че в Закона за управление на етажната собственост освен първоначалната регистрация не са предвидени начини за последващо взаимодействие и контрол между Общинските администрации и управителите на етажната собственост с оглед установяване на реално живущите в сградата в режим на етажна собственост. Книгите на собствениците се поддържат от управителните съвети и същите не се представят в общинските администрации при промяна на броя на живущите, което от своя страна води до невъзможност за реално определяне броя на ползвателите на услугите по организирано сметосъбиране и сметоизвозване. Следва да се има предвид и съществуването на още една пречка за въвеждане на този начин на определяне на такса битови отпадъци, каквато се явява необходимостта от проектиране и изграждане на помещения за разполагане на съдовете за събиране на битови отпадъци в сградите с режим на етажна собственост.
При така действащата на територията на Община Ардино система за събиране на отпадъци, точното отчитане на генерирания обем отпадък от всяко домакинство или лице е възможно само в случаите, когато домакинството или лицето е единствен ползвател на съответните съдове за отпадъци. Към настоящият момент за въвеждане на реално измерване на количеството е необходимо закупуване на техника, съдове и изграждане на обособени за събиране на отпадъци помещения, служители, които да контролират измерването и броя на ползвателите в сградите с режим на етажна собственост, както и внедряване на изцяло нова система за сметосъбиране и сметоизвозване.
За всичко това е необходимо технологично време и огромен финансов ресурс, с какъвто Община Ардино към настоящия момент не разполага, поради което е отложено и влизането в сила на въведените промени на нормативната уредба на националното законодателство. От изложените дотук мотиви става ясно, че е невъзможно определянето на такса битови отпадъци според генерираното количество отпадъци.
Практиката показва, че съдовете в даден квартал или място се ползват от домакинствата от съседен такъв. При групово ползване на съдовете за смет освен домакинствата, същите се ползват и от офиси, магазини и др. нежилищни имоти.
 При това положение обективно е невъзможно да се определи обема на генерираните отпадъци от отделния ползвател, тъй като в община Ардино не е внедрена технология и методика за определяне на количеството на битовите отпадъци.
С приемането на настоящото Решение на Общински съвет Ардино се цели да се гарантира непрекъсваемост на предоставяната услуга, събираемостта на такса битови отпадъци, като се покрият реално извършените разходи по предоставените услуги сметосъбиране и сметоизвозване, депониране на битовите отпадъци в депо и поддържане чистота на териториите за обществено ползване. 
Законодателят е поставил в определена и императивна последователност начините на определяне размера на таксата. Основният начин е според количеството на битовите отпадъци, а когато не може да се установи количеството се преминава към определяне на такса в левове на ползвател или пропорционално върху основа, определена от общинския съвет. Съюзът "или" означава, че посочените два начина за определяне на годишния размер на таксата (в левове на ползвател или пропорционално върху определена основа) са равностойни юридически, а са алтернативни само по отношение на основния начин за определяне на таксата върху количеството на битовите отпадъци. Достатъчно е да се установи, че е невъзможно да се определи количеството на битовите отпадъци по чл. 67, ал. 1 от ЗМДТ, за да се премине към един от алтернативните способи, съгласно чл.67, ал.2 от ЗМДТ. Следователно е предоставено на преценката на общинския съвет кой от двата начина да избере, но само в случай, че е невъзможно да се определи количеството на битовите отпадъци. В хипотеза на невъзможност да се определи на количеството на отпадъка общинският съвет има правомощието в условията на оперативна самостоятелност да избере една от следващите възможности - такса на ползвател или върху основа.
С увеличение от 1,00 промила върху данъчната оценка на имотите,  съответно върху данъчната оценка или отчетната стойност на имотите  на компонента депониране и обезвреждането на битовите отпадъци в депа и съоръжения ще увеличи налога за ТБО в общ размер на 56 000 /петдесет и шест хиляди/ лева за 2021 г. /колкото е разликата на увеличението на отчисленията по чл.64 от ЗУО през 2021 г., спрямо 2020 г./. 

Ето защо на основание чл.21, ал.1 т.7 от ЗМСМА, във връзка с чл.66 и чл.67 от ЗМДТ и чл.22 от Наредбата на Общинския съвет за определяне и администриране на местните такси и цени на услуги на територията на община Ардино предлагам на общинския съвет да приеме следното 

РЕШЕНИЕ:
І. Одобрява план-сметката за необходимите приходи и разходи за услугите по  сметосъбиране, сметоизвозване, обезвреждане на битови отпадъци в депо и поддържане на чистотата на територии за обществено ползване за 2021 г., съгласно Приложение №1.
ІІ.  Всички досегашни размери на таксата за битови отпадъци за услугите „Сметосъбиране и сметоизвозване“ и „Чистота на местата за обществено ползване“ за жилищните и нежилищните имоти на задължените граждани и предприятия във всички населени места на общината, остават в сила и за 2021 година.
ІII.  На основание чл. 67, ал.2 от ЗМДТ  таксата за битови отпадъци, в частта и за услугата  „третиране на битовите отпадъци в съоръжения и инсталации /депа/“ за всички имоти – жилищни и нежилищни на задължените граждани и предприятия да се увеличи с 1,0 ‰ /промил/ на 1000 за 2021 година, както следва:
1. За всички жилищни имоти на граждани и предприятия – от 0,5 ‰ на 1000 на 1,5 ‰ /промила/ на 1000 върху данъчната оценка на недвижимите имоти.
2. За нежилищни имоти на гражданите и на лечебните заведения от 0,5 ‰ на 1000 на 1,5 ‰ /промила/ на 1000 върху данъчната оценка на недвижимите имоти, а в град Ардино от 1 ‰ /промил/ на 2,0 ‰ /промила/. 

3. За нежилищни имоти на предприятията и на общината от 0,5 ‰ на 1000 на 1,5 ‰ /промила/ на 1000 върху данъчната оценка на недвижимите имоти. 
Внесъл докладната

               КМЕТ:  _______/П/__________
                 /инж.ИЗЕТ ШАБАН/
Приложение №1

	 
	Приходи по видове източници
	Общо:  595 000  лв.

	1.
	От такса за битови отпадъци
	                   455 000

	2.
	От други  приходи на общината
	                   140 000

	5.
	 Други /от продажба на хартия и др./
	 

	 
	Необходими разходи за дейно-
	 
	 
	 

	 
	стите по чл.66, ал.1 от ЗМДТ
	 
	 
	 

	I
	"Сметосъбиране и сметоизвозване"
	 
	 
	 

	1.
	Осигуряване на съдове за съхраняване
	бр.
	лв. 
	сума

	 
	на битовите отпадъци
	 
	 
	 

	а
	Контейнер тип "Бобър" 1.1 куб.м.
	48
	552
	26500

	б
	Кофи пластмасови 120 л.
	60
	60
	3600

	в
	Кофи пластмасови 240 л.
	30
	75
	2250

	 
	                                                     Всичко:
	 
	 
	32350

	2.
	Събиране и транспорт до депото в К-ли
	 
	 
	 

	а
	Събиране и транспортиране на бит.отп.
	 
	 
	185590

	 
	от жил.и нежил.имоти на ФЛ и ЮЛ
	 
	 
	 

	 
	                                                     Всичко:
	 
	 
	 

	II
	"Обезвреждане на битовите отпадъци
	тон
	лв. 
	сума

	 
	в депа или други съоръжения"
	 
	 
	 

	1
	Отчисления по ЗУО
	2210
	84,71
	187210

	а
	Отчисления по чл.60 от ЗУО
	2210
	2,71
	5990

	б
	Отчисления по чл.64 от ЗУО
	2210
	82
	181220

	III
	"Чистота на териториите за обществено
	 
	 
	 

	 
	ползване"
	 
	 
	 

	1
	Почистване на улици, площади, алеи, паркове,
	 
	 
	189850

	 
	гробища,междублокови пространства, сервитутни
	 
	 
	 

	 
	зони на общински пътища, на нерегламентирани сметища,
	 
	 
	 

	 
	косене назелени площи, пръскане срещу паразити и др.
	 
	 
	 

	 
	ОБЩО:  I+II+III
	 
	 
	595000

